pythainlp/thai-wiki-dataset-v4 huggingface dataset:
ปิตาจารย์แห่งคริสตจักร

ปิตาจารย์แห่งคริสตจักร  ปิตาจารย์แห่งคริสตจักรยุคแรก (Early Church Fathers) หรือ ปิตาจารย์ศาสนาคริสต์ (Christian Fathers) คือนักเทววิทยาที่มีบทบาทสำคัญในศาสนาคริสต์ยุคแรก ปิตาจารย์เหล่านี้มักเป็นอาจารย์หรือมุขนายกที่มีบทบาทสำคัญในยุคนั้น งานเขียนของปิตาจารย์ถือเป็นบรรทัดฐานความเชื่อของคริสต์ศาสนิกชนในศตวรรษต่อ ๆ มา ปิตาจารย์บางคนอาจไม่ใช่นักบุญ ไม่ได้รับศีลอนุกรม แต่ส่วนมากก็ได้รับความเคารพจากคริสตจักรต่าง ๆ ทั้งโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และลูเทอแรน
ออริเจนและเทอร์ทิวเลียนเป็นสองปิตาจารย์ที่มีชื่อเสียงมาก แต่ก็ไม่ได้รับการประกาศเป็นนักบุญในคริสตจักรคาทอลิก ออริเจนแม้จะมีอิทธิพลมากในศาสนาคริสต์ตะวันออก แต่เนื่องจากเขาเชื่อเรื่องการเวียนว่ายตายเกิดจึงถูกประณามว่าเป็นพวกนอกรีต ส่วนเทอร์ทิวเลียนตอนแรกเป็นที่ยอมรับในคริสตจักรเพราะสนับสนุนแนวคิดตรีเอกภาพนิยม แต่ต่อมาได้รับแนวคิดของลัทธิมอนทานิสต์จึงถูกประณามว่าเป็นพวกนอกรีตเช่นกัน
ปิตาจารย์สมัยอัครทูตที่สำคัญ มี 3 คน ได้แก่
รายนามปิตาจารย์.
<templatestyles src="Col-begin/styles.css"/>
สุภาพบุรุษบอยแบนด์

สุภาพบุรุษบอยแบนด์  เป็นรายการโทรทัศน์ไทยประเภทปกิณกะดนตรี (Music Variety) ของบอยแบนด์ที่มีสมาชิกจำนวน 8 คน โดยเป็นรายการโทรทัศน์รายการแรกที่บริษัท แฮฟเอกู๊ดดรีม จำกัด ของกิติกร เพ็ญโรจน์ ผลิตขึ้น ดำเนินรายการโดย กรรชัย กำเนิดพลอย ออกอากาศทุกวันเสาร์ เวลา 14:15 – 15:00 น. ทางสถานีวิทยุโทรทัศน์ไทยทีวีสีช่อง 3 เริ่มถ่ายทำครั้งแรกเมื่อวันที่ 1 เมษายน พ.ศ. 2552 ออกอากาศครั้งแรกเมื่อวันที่ 18 เมษายน และยุติการออกอากาศเมื่อวันที่ 8 สิงหาคม
รูปแบบรายการ.
รายการสุภาพบุรุษบอยแบนด์คัดเลือกสมาชิกจำนวน 8 คน จากผู้สมัครทั้งหมด มาฝึกฝนทักษะต่าง ๆ สำหรับการปฏิบัติภารกิจในแต่ละสัปดาห์ ก่อนเปิดตัวเป็นศิลปินกลุ่มชายกลุ่มใหม่ โดบแต่ละสัปดาห์จะมี 2 ภารกิจ ดังนี้ 
นอกจากนี้ ยังมีการเปิดโหวตสมาชิกวงเพื่อสะสมคะแนนสำหรับรางวัลสมาชิกยอดนิยม (Popular Vote) ซึ่งจะประกาศผลในสัปดาห์สุดท้าย
ในสัปดาห์สุดท้าย เป็นคอนเสิร์ตการกุศลความยาว 2 ชั่วโมง ที่มูนสตาร์สตูดิโอ รายได้จากการจำหน่ายบัตรนำไปสมทบทุนให้กับมูลนิธิอาสาเพื่อนพึ่ง (ภาฯ) ยามยาก สภากาชาดไทย โดยมี ลูกเกด - จิรดา โยฮารา วีเจจากแชนแนลวีไทยแลนด์ เป็นผู้ดำเนินรายการแทนกรรชัย และมีการแสดงเพลงเดี่ยวของทั้ง 8 คน รวมถึงมีแขกรับเชิญคือ เซเวนเดส์ และ ทาทา ยัง โดยผู้ที่ได้รับรางวัลสมาชิกยอดนิยมคือ GI5 - แมธธิว จิตติวรานนท์
ฮอลลีวูดฮอร์ (เพลง)

ฮอลลีวูดฮอร์  เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช จากอัลบั้มที่ 6 "เมตามอร์โฟซิส" เดิมออกเผยแพร่แค่มิวสิกวิดีโอในวันที่ 26 ตุลาตม ค.ศ. 2008 ให้ดาวน์โหลดฟรีจากเว็บไซต์ทางการของวง และในวันที่ 28 ตุลาคม ออกในรูปแบบอีพีจำหน่ายเฉพาะในประเทศแคนาดา และซิงเกิลดิจิทัลบนไอทูนส์ แต่เพลงไม่เคยออกอากาศทางวิทยุและถูกเปิดจำกัดจำนวนครั้ง
รายการเพลง.
EP
ลาสต์รีซอร์ต (เพลง)

ลาสต์รีซอร์ต  เป็นซิงเกิลเปิดตัวของวงดนตรีร็อกจากรัฐแคลิฟอร์เนีย พาพาโรช ซิงเกิลจากอัลบั้มที่ 2 "อินเฟสต์" เป็นเพลงที่เป็นที่นิยมมากและประสบความสำเร็จ
ชาร์ตและการรับรอง.
<templatestyles src="Col-begin/styles.css"/>
แอนโธนี คลาร์ก

แอนโธนี ลอว์เรนซ์ คลาร์ก, โอเอเอ็ม  เกิดวันที่ 19 มิถุนายน ค.ศ. 1961 ที่แอดิเลด เป็นนักยูโดชาวออสเตรเลีย
เขาตาบอดตั้งแต่อายุ 17 ปี และได้เป็นผู้ชนะเหรียญทองยูโดพาราลิมปิกใน ค.ศ. 1996 และได้รับเครื่องราชอิสริยาภรณ์ออสเตรเลีย เป็นแชมป์โลกยูโดตาบอดใน ค.ศ. 1990 และ 1998 รวมทั้งเป็นผู้ถือคบเพลิงอย่างเป็นทางการในโอลิมปิกฤดูร้อน 2000 ใน ค.ศ. 2000 เขาได้รับเหรียญกีฬาออสเตรเลีย
เขาได้เป็นตัวแทนออสเตรเลียเข้าร่วมแข่งขันพาราลิมปิกฤดูร้อนห้าสมัย นับตั้งแต่ ค.ศ. 1992 ถึง 2008 และเขียนหนังสืออัตชีวประวัติสร้างแรงบันดาลใจชื่อ "อะชีฟวิงดิอิมพอสสิเบิล"
เขาเป็นผู้ได้รับทุนจากสถาบันกีฬาออสเตรเลียตั้งแต่ ค.ศ. 1996 ถึง 2000 ในสาขายูโด
เอเชียส์เน็กซต์ท็อปโมเดล

เอเชียส์เน็กซต์ท็อปโมเดล  เป็นรายการเรียลลิตีโชว์ที่ทำการคัดเลือกสาวๆจากประเทศในภูมิภาคเอเชีย ที่ใฝ่ฝันจะเป็นสุดยอดนางแบบในระดับมืออาชีพ โดยผู้เข้าแข่งขันจะต้องขับเคี่ยวและฟ่าฝ่าอุปสรรคต่างๆนานา ในการขึ้นอยู่ไปอยู่ในระดับสุดยอดนางแบบ ทั้งการถ่ายภาพ การถ่ายโฆษณา ซึ่งเริ่มออกอากาศครั้งแรกทางช่อง สตาร์เวิลด์ ในวันที่ 25 พฤศจิกายน 2555
การค้นหา.
ทางออนไลน์.
การค้นหาแบบออนไลน์ เกิดขึ้นสำหรับเป็นกระบวนการในการคัดเลือกสาวๆที่มีเชื้อสายเอเชีย ซึ่งจะต้องพูดและเขียน ภาษาอังกฤษ ได้อย่างสมบูรณ์แบบ โดยผู้สมัครจะต้องมีอายุในระหว่าง 17-27 ปี ส่วนสูงไม่ต่ำกว่า 167 ซม. และจะต้องไม่เป็นนางแบบมืออาชีพที่ทำงานแล้ว หรือเป็นแบรนด์สำหรับสินค้าอยู่แล้วอีกด้วย
ผู้เข้าแข่งขันในแต่ละประเทศ.
<br>
วาฬหัวทุยแคระ

วาฬหัวทุยแคระ หรือ วาฬสเปิร์มแคระ (ชื่อวิทยาศาสตร์: "Kogia sima") เป็นวาฬขนาดเล็กชนิดหนึ่ง จัดเป็นหนึ่งในสองชนิดเท่านั้นที่อยู่ในวงศ์วาฬสเปิร์มเล็ก (Kogiidae)
วาฬหัวทุยแคระมีลักษณะทั่วไปคล้ายวาฬหัวทุยเล็ก ("K. breviceps") ที่อยู่ในวงศ์และสกุลเดียวกัน แต่มีจำนวนฟันน้อยกว่าและมีครีบหลังสูงกว่าเล็กน้อย (ประมาณร้อยละ 5 ของความยาวลำตัว) ลำตัวสีเทาดำท้องขาว ปากขนาดเล็กด้านอยู่ล่าง ลักษณะแคบ มีฟันเป็นเขี้ยวแหลมโค้งจำนวน 7–11 คู่บนขากรรไกรล่าง ขากรรไกรบนไม่เห็นฟันออกมา แต่ในบางตัวที่มีอายุมาก ๆ จะมีฟันซ่อนอยู่ใต้เหงือก ลูกแรกเกิดยาวประมาณ 1 เมตร ขนาดโตเต็มที่ยาวเพียง 2.7 เมตร น้ำหนักประมาณ 210 กิโลกรัม จัดเป็นวาฬขนาดเล็กชนิดหนึ่ง กินอาหารได้แก่ กุ้ง, หมึก และปลา
วาฬหัวทุยแคระพบกระจายพันธุ์ในทะเลและมหาสมุทรทั่วโลก ปกติจะอาศัยอยู่เป็นฝูงในทะเลเปิด จะเข้าใกล้ชายฝั่งเมื่อเวลาป่วยหรือใกล้ตายเท่านั้น ในน่านน้ำไทยพบรายงานเพียงไม่กี่ครั้งเท่านั้น คือ ที่จังหวัดภูเก็ตใน พ.ศ. 2530, จังหวัดสตูลใน พ.ศ. 2540 ซึ่งเกยตื้นเป็นคู่แม่ลูก, ในเดือนมิถุนายน พ.ศ. 2551 ที่หาดป่าตอง จังหวัดภูเก็ต เป็นซากตัวเมียเกยตื้น อายุราว 2 ปี หลังจากผ่าพิสูจน์การตายในช่องท้องแล้วพบว่า กินถุงพลาสติกและเศษขยะเข้าไปเป็นจำนวนมาก และในปลายปี พ.ศ. 2557 ที่อำเภอปะทิว จังหวัดชุมพร เป็นซากตัวเมียเกยตื้น มีความยาว 2.12 เมตร น้ำหนักกว่า 100 กิโลกรัม เมื่อผ่าพิสูจน์ซากแล้วพบว่า มีทรายทะเลอุดอยู่ในหลอดอาหารและที่ช่องกล้ามเนื้อด้านขวา และส่วนหัวมีพยาธิอยู่จำนวนหนึ่ง โดยพยาธิแต่ละตัวมีลักษณะคล้ายหลอดน้ำแข็ง มีความยาวเฉลี่ยตัวละ 40–48 เซนติเมตร จึงสันนิษฐานว่า วาฬตัวดังกล่าวมีความอ่อนแอและป่วยอยู่แล้วจากพยาธิ เมื่อเข้ามาเกยตื้นจึงตายหลังจากทรายที่ชายหาดซัดเข้าไปในปากอุดหลอดอาหาร
วาฬหัวทุยแคระจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535
วาฬหัวทุยเล็ก

วาฬหัวทุยเล็ก หรือ วาฬสเปิร์มเล็ก (ชื่อวิทยาศาสตร์: "Kogia breviceps") เป็นวาฬขนาดเล็กชนิดหนึ่ง จัดอยู่ในวงศ์วาฬหัวทุยเล็ก (Kogiidae)
วาฬหัวทุยเล็กมีลักษณะทั่วไปคล้ายวาฬหัวทุย ("Physeter macrocephalus") แต่ตัวมีขนาดเล็กกว่ามาก ครีบหลังเป็นกระโดงขนาดเล็กเมื่อเทียบกับความยาวลำตัวแล้วน้อยกว่าร้อยละ 5 ส่วนหลังสีน้ำเงินดำหัวกลม ส่วนท้องสีขาวบางครั้งอมชมพูช่อง หายใจอยู่ด้านบนเยื้องทางซ้ายนิดหน่อย ขากรรไกรล่างเล็กแคบมีลักษณะคล้ายปากฉลาม คือ เป็นรูปสามเหลี่ยม ฟันลักษณะแหลมโค้งจำนวน 12–16 คู่ บนขากรรไกรล่างส่วนขากรรไกรบนจะไม่เห็นฟันงอกออกมา แต่จะมีร่องรับพอดีกับฟันล่างเวลาหุบปาก ส่วนหัวด้านข้างมีแนวสีเข้มเป็นรูปโค้งคล้ายแก้มปิดเหงือกของปลา เรียกแนวนี้ว่า "เหงือกปลอม" (false gill) ซึ่งมีเฉพาะวาฬในวงศ์นี้เท่านั้น
วาฬหัวทุยเล็กขนาดโตเต็มที่ยาวได้ 3.4 เมตร น้ำหนักมากถึง 400 กิโลกรัม ลูกแรกเกิดยาวประมาณ 1.2 เมตร ตั้งท้องประมาณ 11 เดือน พบในทะเลเปิดและมหาสมุทรเขตร้อนและเขตอบอุ่นทั่วโลก ในประเทศไทยพบมีรายงานเพียง 5 จังหวัด คือ จังหวัดชุมพร, พังงา, ภูเก็ต, ระยอง และสงขลา จัดเป็นสัตว์ป่าคุ้มครองตามกฎหมาย
ในอดีตเคยเป็นที่ถกเถียงกันว่าวาฬหัวทุยเล็กเป็นชนิดเดียวกันกับวาฬหัวทุยหรือไม่ จนกระทั่งใน ค.ศ. 1966 สถาบันสมิธโซเนียนแห่งสหรัฐได้ข้อยุติว่าเป็นคนละชนิดกัน ชื่อวิทยาศาสตร์ของวาฬหัวทุยเล็กได้รับการตั้งขึ้นใน ค.ศ. 1838 โดยอ็องรี มารี ดูว์ครอแต เดอ แบล็งวีล (Henri Marie Ducrotay de Blainville) นักสัตววิทยาชาวฝรั่งเศส
ทศพร เสรีรักษ์

นายแพทย์ ทศพร เสรีรักษ์ #เปลี่ยนทาง (เกิด 8 มีนาคม พ.ศ. 2498) เป็นแพทย์และนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดแพร่ สังกัดพรรคเพื่อไทย อดีตโฆษกประจำสำนักนายรัฐมนตรี ในรัฐบาลยิ่งลักษณ์ ชินวัตร อดีตรองเลขาธิการนายกรัฐมนตรี
ประวัติ.
ทศพร เสรีรักษ์ เกิดเมื่อวันที่ 8 มีนาคม พ.ศ. 2498 ที่อำเภอย่านตาขาว จังหวัดตรัง เป็นบุตรของนายอุทัย กับนางทัศนีย์ เสรีรักษ์ สมรสกับนางปานหทัย เสรีรักษ์ บุตรสาวของ ดร.เมธา หรือพ่อเลี้ยงเมธา เอื้ออภิญญกุล และเป็นพี่สาวของนายวรวัจน์ เอื้ออภิญญกุล
นายแพทย์ทศพร สำเร็จการศึกษาระดับปริญญาตรี วิทยาศาสตรบัณฑิต และแพทยศาสตรบัณฑิต จากมหาวิทยาลัยมหิดล และปริญญาโท สาธารณสุขศาสตรมหาบัณฑิต จากมหาวิทยาลัยมหิดลเช่นเดียวกัน
การทำงาน.
นายแพทย์ทศพร รับราชการเป็นนายแพทย์ สังกัดกระทรวงสาธารณสุข ก่อนจะลาออกจากราชการมาทำงานการเมือง และได้รับเลือกตั้งเป็นสมาชิกสภาผู้แทนราษฎรจังหวัดแพร่ ในการเลือกตั้ง พ.ศ. 2539 สังกัดพรรคชาติไทย และในการเลือกตั้ง พ.ศ. 2544 และ พ.ศ. 2548 ในสังกัดพรรคไทยรักไทย ก่อนจะถูกตัดสิทธิทางการเมืองเนื่องจากเป็นกรรมการบริหารพรรคไทยรักไทย ในปี พ.ศ. 2550
ต่อมาในปี พ.ศ. 2555 ได้รับแต่งตั้งเป็นโฆษกประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร
ในปี 2562 เขาได้เข้าร่วมงานกับพรรคไทยรักษาชาติ แต่เมื่อพรรคดังกล่าวถูกยุบพรรค นายแพทย์ทศพร จึงย้ายกลับไปสังกัดพรรคเพื่อไทย และหลังจากนั้น เขามีบทบาทในการดูแลช่วยเหลือผู้ชุมนุมทางการเมือง
ฤดูพายุไต้ฝุ่นแปซิฟิก พ.ศ. 2504

ฤดูพายุไต้ฝุ่นแปซิฟิก พ.ศ. 2504 (ค.ศ. 1961) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2504
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สาระแน โอเซกไก

สาระแน โอเซกไก  เป็นภาพยนตร์ไทย ออกฉายวันที่ 18 ตุลาคม พ.ศ. 2555 โดยเป็นผลงานภาพยนตร์ลำดับที่ 4 ของ ลักษ์ 666 โดยเป็นครั้งแรกที่ร่วมมือกับ เอ็ม เทอร์ตี้ไนน์ (M๓๙) กำกับโดยเกียรติศักดิ์ อุดมนาค นำแสดงโดย เกียรติศักดิ์ อุดมนาค, เริงฤทธิ์ แมคอินทอช, Penalty (Hide and Wacky), บริบูรณ์ จันทร์เรือง, ภูภูมิ พงศ์ภานุ, วรัฐฐา อิมราพร, ชรัฐฐา อิมราพร (วงเนโกะ จัมพ์) และผดุง ทรงแสง
ภาพยนตร์ทำรายได้ 39,477,785 บาท
สุรพงษ์ ทมพา

สุรพงษ์ ทมพา ชื่อเล่น พงษ์ เป็นอดีตผู้รักษาประตูฟุตซอลชาวไทย และปัจจุบันเป็นสมาชิกของฟุตซอลทีมชาติไทย เขาได้เข้าแข่งขันให้แก่ทีมชาติไทยในฟุตซอลชิงแชมป์โลก 2008 ที่ประเทศบราซิล ซึ่งสุรพงษ์เป็นกัปตันฟุตซอลทีมชาติไทย และได้รับการยกย่องให้เป็นนายทวารมือ 1 อย่างไรก็ตาม เขาเคยรับโทษแบนย้อนหลัง 2 นัด จากการได้รับใบแดงในการแข่งขันฟุตซอลชิงแชมป์เอเชีย 2010 ที่ประเทศอุซเบกิสถาน ในรอบ 8 ทีมสุดท้าย
สุรพงษ์ ทมพา ได้ทำหน้าที่เป็นผู้รักษาประตูในการแข่งขันฟุตซอลชิงแชมป์โลก 2012 แทนประกิต ด่านขุนทด ที่บาดเจ็บในเกมแรก จากที่ซึ่งเดิมได้วางแผนไว้ในกรณีที่ประกิตอาจเกิดอาการตื่นสนาม
และใน พ.ศ. 2557 เขาได้ทำหน้าที่เป็นผู้ฝึกสอนผู้รักษาประตูให้แก่ฟุตซอลทีมชาติไทย
หมู่เกาะโถเจิว

หมู่เกาะโถเจิว  หรือ หมู่เกาะโถจู  เป็นหมู่เกาะในอ่าวไทยที่อยู่ในน่านน้ำของประเทศเวียดนาม ในพื้นที่ตำบลโถเจิว อำเภอฟู้โกว๊ก จังหวัดเกียนซาง
ประวัติศาสตร์.
หมู่เกาะนี้เป็นปัญหาเขตแดนระหว่างกัมพูชากับเวียดนาม โดยทั้งสองชาติต่างกล่าวว่าหมู่เกาะนี้อยู่ในน่านน้ำของตน ในสงครามกัมพูชา-เวียดนาม กองทัพเขมรแดงไดเข้าโจมตีและยึดครองเกาะโถจูเป็นเวลาสั้น ๆ ก่อนที่เวียดนามจะส่งกองทหารมาขับไล่ออกไป ทหารเขมรแดงส่วนใหญ่ถูกฆ่า แต่ความสูญเสียของทั้งสองฝ่ายไม่ทราบแน่ชัด ใน พ.ศ. 2523 ได้จุดพบโครงกระดูกมากมายบนเกาะ ถือเป็นการสู้รบที่นองเลือดครั้งหนึ่งในประวัติศาสตร์ของเกาะนี้
โชนันโมโนเรล

โชนันโมโนเรล  เป็นรถไฟฟ้ารางเดี่ยวชนิดแขวนแบบ SAFEGE เชื่อมต่อระหว่างเมืองคามากูระ และเมืองฟูจิซาวะ ในจังหวัดคานางาวะ บริหารงานโดยบริษัทโชนันโมโนเรล จำกัด  เปิดให้บริการในปี ค.ศ. 1970 ถือเป็นรถไฟรางเดียวแบบแขวนชนิดแรกในญี่ปุ่น
โชนันโมโนเรลมีเส้นทางบริการเพียงเส้นทางเดียวคือ สายเอโนชิมะ รวมระยะทาง 6.6 กิโลเมตร โดยรถไฟจะออกเดินทางทุก 8 นาที ระหว่างสถานีรถไฟโอฟุนะถึงเอโนชิมะ มีสถานีระหว่างทาง 6 สถานี ใช้เวลาเดินทางตลอดสายทั้งสิ้น 14 นาที
นกเปล้า

นกเปล้า หรือ นกเขาเปล้า หรือ นกเป้า  เป็นสกุลของนกสกุลหนึ่ง ในวงศ์นกพิราบและนกเขา (Columbidae) ใช้ชื่อสกุลว่า "Treron"
มีลักษณะทั่วไปคล้ายกับนกในสกุล "Columba" หรือนกพิราบ แต่มีขนาดลำตัวใหญ่กว่า แต่มีสีลำตัวสีเขียวเห็นได้ชัด แต่ละชนิดแตกต่างกันตรงสีที่หน้าอกและไหล่ซึ่งอาจเป็นสีม่วงหรือน้ำตาล อาศัยอยู่รวมกันเป็นฝูงใหญ่ กินเมล็ดพืชและธัญพืชเป็นอาหาร โดยปกติจะไม่อาศัยอยู่ในเมืองเหมือนนกพิราบ แต่จะอาศัยอยู่ในป่าหรือชายทะเล พบกระจายพันธุ์ระหว่างทวีปเอเชีย และแอฟริกา มีความแตกต่างระหว่างเพศสูงโดยจำแนกจากสีขน
พบทั้งหมด 23 ชนิด พบในประเทศไทย 12 ชนิด ได้แก่
สิงโตทรานส์วาล

สิงโตทรานส์วาล หรือ สิงโตแอฟริกาตะวันออกเฉียงใต้ (ชื่อวิทยาศาสตร์: "Panthera leo krugeri") เป็นชนิดย่อยของสิงโตชนิดหนึ่งที่ยังคงดำรงเผ่าพันธุ์มาจนถึงปัจจุบัน 
เป็นสิงโตที่อาศัยอยู่ในภูมิภาคแอฟริกาใต้ เช่น อุทยานแห่งชาติครูเกอร์และเขตสงวนส่วนบุคคลคาลาฮารี โดยที่ได้ชื่อมาจากจังหวัดทรานส์วาลในแอฟริกาใต้
โดยได้รับการจำแนกออกมาจากสิงโตแหลมกู๊ดโฮป ("P. l. melanochaitus") ที่สูญพันธุ์ไปแล้ว ซึ่งไม่แตกต่างอะไรจากสิงโตที่พบในแอฟริกาใต้ ดังนั้นสิงโตแหลมกู๊ดโฮปอาจจะถือได้ว่าเป็นตัวแทนของสิงโตทรานส์วาล
ตัวผู้มีขนแผงคอใหญ่และยาว มีความยาวลำตัว 2.6-3.20 เมตร รวมทั้งหาง ตัวเมียยาว 2.35-2.75 เมตร น้ำหนักของตัวผู้โดยทั่วไป 150-250 กิโลกรัม ในขณะที่ตัวเมียประมาณ 110-182 กิโลกรัม ความสูงที่หัวไหล่ 0.92-1.23 เมตร ล่าสัตว์ขนาดใหญ่ เช่น ม้าลาย, ควายป่า, แอนทิโลป เป็นอาหาร รวมถึงลูกยีราฟที่เกิดใหม่หรืออ่อนแอด้วย
นอกจากนี้แล้ว สิงโตทรานส์วาลยังมีอีกประเภทหนึ่งที่หายาก คือ สิงโตขาว ที่มีลำตัวและแผงคอเป็นสีขาวเกือบทั้งหมด โดยที่ไม่ใช่สัตว์เผือก แต่เกิดจากการผิดปกติทางพันธุกรรม ซึ่งหาได้ยากมากและมีปริมาณที่น้อยมากแล้วในธรรมชาติ โดยจะพบได้เฉพาะอุทยานแห่งชาติครูเกอร์เท่านั้น
สิงโตทรานส์วาลมีมากกว่า 2,000 ตัวที่ได้รับการลงทะเบียนและคุ้มครองในอุทยานแห่งชาติครูเกอร์
เขื่อนไซยะบุรี

เขื่อนไซยะบุรี  เป็นเขื่อนผลิตไฟฟ้าพลังน้ำแบบน้ำไหลผ่านตลอดปี (run-of-river) สร้างกั้นแม่น้ำโขงตอนล่าง ตั้งอยู่ประมาณ 30 กิโลเมตรทางทิศตะวันออกของเมืองไชยบุรี ทางตอนเหนือของประเทศลาว ก่อสร้างโดยบริษัท ช. การช่าง จากประเทศไทย เป็นส่วนหนึ่งของสัญญาจัดซื้อกระแสไฟฟ้าระหว่างการไฟฟ้าฝ่ายผลิตแห่งประเทศไทยกับรัฐบาลลาว การดำเนินการพาณิชย์เริ่มต้นในเดือนตุลาคม 2562 จุดประสงค์หลักของเขื่อนคือการผลิตไฟฟ้าพลังน้ำ โดยการไฟฟ้าฝ่ายผลิตแห่งประเทศไทยรับซื้อ 95% ของปริมาณดังกล่าว โครงการนี้เต็มไปด้วยกรณีอื้อฉาวเนื่องจากมีข้อร้องเรียนจากชาวบ้านที่อยู่ปลายน้ำและนักสิ่งแวดล้อม การก่อสร้างเบื้องต้นเริ่มต้นในต้นปี 2555 แต่การก่อสร้างเขื่อนถูกระงับชั่วคราวเนื่องจากกัมพูชาและเวียดนามคัดค้าน หลังมีการเปลี่ยนการออกแบบ จึงเริ่มการก่อสร้างโดยมีพิธีการในวันที่ 7 พฤศจิกายน 2555 ทั้งนี้ เขื่อนไซยะบุรีเป็นหนึ่งใน 11 เขื่อนที่วางแผนก่อสร้างกั้นแม่น้ำโขงตอนล่าง
ประวัติ.
บริษัท ช. การช่าง ได้ลงนามบันทึกความเข้าใจกับรัฐบาลลาวเพื่อทำการศึกษาสำรวจออกแบบเขื่อนไซยะบุรีในปี 2550 จากนั้นได้มีการลงนามสัญญาตกลงกับรัฐบาลลาวเพื่อพัฒนาโครงการในปี 2551 การก่อสร้างเริ่มขึ้นในปี 2555 แต่การก่อสร้างได้ชะงักลงเนื่องจากการประท้วงของรัฐบาลเวียดนามและกัมพูชาซึ่งอยู่ด้านใต้น้ำ ซึ่งเกรงว่าเขื่อนจะสร้างผลกระทบต่อสิ่งแวดล้อม ผู้ออกแบบจึงได้ปรับรูปแบบของเขื่อนใหม่ให้มีทางขึ้นลงของปลาและการไหลของตะกอนใต้น้ำ รัฐบาลลาวได้ประกอบพิธีวางศิลาฤกษ์ในวันที่ 7 พฤศจิกายน พ.ศ. 2555 และดำเนินการก่อสร้างต่อ
โรงไฟฟ้าพลังน้ำเขื่อนไซยะบุรีใช้เงินทุนก่อสร้างทั้งสิ้นกว่า 135,000 ล้านบาท มีกำลังการผลิตไฟฟ้ารวมทั้งสิ้น 1,285 เมกะวัตต์ ประกอบด้วยกังหันน้ำและเครื่องกำเนิดไฟฟ้ารวม 8 ระบบ สามารถผลิตไฟฟ้าได้ 7,768 ล้านหน่วยต่อปี ไฟฟ้าที่ได้จากเขื่อนนี้ร้อยละ 92.5 จะจำหน่ายให้แก่การไฟฟ้าฝ่ายผลิตแห่งประเทศไทยในอัตราเฉลี่ย 2.159 บาทต่อหน่วย และอีกร้อยละ 7.5 จำหน่ายให้รัฐวิสาหกิจไฟฟ้าลาว
การดำเนินงานพาณิชย์ของเขื่อนเริ่มต้นในเดือนตุลาคม 2562
ผลกระทบ.
ปริมาณรับซื้อไฟฟ้าเกินความต้องการในประเทศจากเขื่อนทำให้ค่าไฟฟ้าในประเทศไทยแพงขึ้น
นกกิ้งโครงคอดำ

นกกิ้งโครงคอดำ หรือ นกเอี้ยงโครง (ชื่อวิทยาศาสตร์: "Sturnus nigricollis") เป็นนกชนิดหนึ่งในวงศ์นกเอี้ยงและนกกิ้งโครง (Sturnidae)
นกกิ้งโครงคอดำเป็นนกที่มีรูปร่างอ้วนป้อมและ มีขนาดใหญ่กว่านกชนิดอื่นในวงศ์เดียวกัน มีขนาดความยาวประมาณ 27 เซนติเมตร ตัวผู้และตัวเมียมีลักษณะคล้ายกัน มีปากสีดำ หัวสีขาว มีหนังรอบตาสีเหลือง คอสีดำ ปีกและลำตัวด้านบนสีเท้ามีแถบสีขาวพาดขวาง 4-5 เส้น อก, ท้อง, ก้น, สะโพกและปลายหางสีขาว ในประเทศไทยพบได้แทบทุกภาคยกเว้นทางตอนใต้ของภาคใต้ ในต่างประเทศพบได้ในประเทศอินเดีย, พม่า, ลาว, เวียดนาม, กัมพูชา และภาคใต้ของจีน
นกกิ้งโครงคอดำเป็นนกที่กินเมล็ดพืชและธัญพืชเป็นอาหาร และกินสัตว์ขนาดเล็ก ๆ เช่น แมลงหรือสัตว์เลื้อยคลานได้ด้วย อาศัยอยู่รวมกันเป็นฝูง หากินตามพื้นดิน โดยมักส่งเสียงร้องเอะอะเสียงดังทั้งฝูงโดยเฉพาะเมื่อตกใจหรือเวลาถูกรบกวน เป็นนกที่อาศัยทั้งในท้องทุ่งหรือแหล่งเกษตรกรรม จนถึงชุมชนเมืองของมนุษย์ เช่น สวนสาธารณะต่าง ๆ นกที่อาศัยอยู่ในเมืองมีพฤติกรรม นำเอาเศษวัสดุตามกองขยะ เช่น กระดาษ หรือถุงพลาสติก มาสร้างรัง วางไข่คราวละ 2-6 ฟอง กกไข่นาน 15-17 วัน จึงฟักออกเป็นตัว โดยรังเป็นรังแบบปิดมีทางเข้าออกแค่ทางเดียว ลักษณะรังเป็นรูปโดมขนาดใหญ่แขวนตามต้นไม้ ซึ่งนกในชุมชนเมืองอาจจะทำหลังใต้หลังคาบ้านของมนุษย์ มีฤดูผสมพันธุ์ในช่วงเดือนเมษายน-มิถุนายน
นกกิ้งโครงคอดำเป็นหนึ่งของนกในวงศ์นี้ที่สามารถเลียนเสียงมนุษย์ได้ จึงมีการนำมาเลี้ยงเป็นสัตว์เลี้ยง และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
นกเอี้ยง

นกเอี้ยง  เป็นสกุลของ นกเกาะคอนสกุลหนึ่ง ใช้ชื่อสกุลว่า "Acridotheres" ในวงศ์นกเอี้ยงและนกกิ้งโครง (Sturnidae)
มีรูปร่างอ้วนป้อม หางสั้น กินแมลงและผลไม้เป็นอาหาร รวมถึงน้ำหวานในดอกไม้ อยู่รวมกันเป็นฝูง ชอบส่งเสียงร้องเจื้อยแจ้ว แพร่กระจายพันธุ์ตั้งแต่เอเชียใต้ จากภาคตะวันออกของอิหร่านถึงภาคใต้ของจีน และอินโดนีเซีย นิยมเลี้ยงกันเป็นสัตว์เลี้ยง บางชนิดถูกนำเข้าและแพร่ขยายพันธุ์ในซีกโลกใหม่เช่น บริติชโคลัมเบีย, แวนคูเวอร์ หรือนิวซีแลนด์
การจำแนก.
โดยนกเอี้ยงนั้น ยังอาจหมายถึงนกในสกุลอื่น แต่มีลักษณะใกล้เคียงกัน และอยู่ในวงศ์เดียวกันได้ เช่น นกเอี้ยงหัวสีทอง ("Ampeliceps coronatus") หรือนกเอี้ยงดำปักษ์ใต้ ("Aplonis panayensis") ได้ด้วย
นกเอี้ยงสาลิกา

นกเอี้ยงสาลิกา หรือ นกสาลิกา หรือที่นิยมเรียกสั้น ๆ ว่า นกเอี้ยง (ชื่อวิทยาศาสตร์: "Acridotheres tristis") เป็นนกในวงศ์นกเอี้ยงและนกกิ้งโครง (Sturnidae) 
นกเอี้ยงสาลิกาเป็นนกที่พบเห็นได้ง่ายในเขตเมืองหรือชุมชนของมนุษย์ มีความยาวประมาณ 25-26 เซนติเมตร ขาเรียวเล็ก นิ้วตีนแข็งแรง หัวและคอสีดำ ปากและหนังรอบตาสีเหลือง ลำตัวสีน้ำตาล ขอบปีกและปลายหางสีขาว หน้าอก, ท้อง และก้นสีน้ำตาลอ่อน ตัวผู้และตัวเมียคล้ายคลึงกัน หากินอยู่ตามพื้นดินปะปนกับนกชนิดอื่น ๆ มักเดินสลับวิ่งกระโดด มีความปราดเปรียว ชอบจิกตีต่อสู้กันเองหรือทะเลาะวิวาทกับนกชนิดอื่น ๆ
นกเอี้ยงสาลิกากินแมลงและเมล็ดพืชต่าง ๆ รวมทั้งผลไม้เป็นอาหาร อาศัยอยู่ตามชายทุ่ง พื้นที่ทำการเกษตรใกล้หมู่บ้าน อาจอยู่เป็นคู่หรือรวมฝูง ชอบลงมาหากินอยู่ตามพื้นดิน ขณะหาอาหารมักส่งเสียงร้องไปด้วย มีฤดูผสมพันธุ์ในช่วงเดือนมีนาคม-เมษายน ทำรังตามชายคาบ้านเรือนหรือตามต้นไม้ด้วยกิ่งไม้ หรือใบหญ้าแห้ง วางไข่ครั้งละ 2-4 ฟอง ผลัดกันกกไข่ทั้งตัวผู้และตัวเมีย ประมาณ 14 วัน ไข่จึงฟักเป็นตัว พบกระจายพันธุ์ทั่วไปในทวีปเอเชีย ตั้งแต่ อินเดีย, อัฟกานิสถาน, พม่า และภูมิภาคอินโดจีน ในประเทศไทยพบได้ทั่วทุกภาค และปัจจุบันได้ถูกนำเข้าไปในบางพื้นที่ที่ไม่ใช่ถิ่นกำเนิดดั้งเดิมด้วย
นกเอี้ยงสาลิกาเป็นนกอีกชนิดหนึ่งที่นิยมเลี้ยงเป็นสัตว์เลี้ยง ในประเทศไทยจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ดาวนักษัตรแบบจีน

ดาวนักษัตรแบบจีน หรือเอ้อร์สือปาสิ้ว (จีน: 二十八宿, พินอิน:Èr Shí Bā Xiù) เป็นกลุ่มดาวบนท้องฟ้าลักษณะคล้ายกับดาวนักขัตฤกษ์ในโหราศาสตร์ภารตะและไทย มีทั้งหมด 28 กลุ่ม
ดาวทั้ง 28 กลุ่มนี้ ถูกจัดกลุ่มให้ครองในแต่ละทิศทางทั้งสี่เป็นจำนวนเท่ากัน แต่ละทิศจะมีเทพารักษ์ทั้งสี่คอยรักษา ต่างจากในโหราศาสตร์ไทยที่ให้ดาวเคราะห์เข้าประจำเป็นเทวดารักษาฤกษ์ต่าง ๆ เนื่องจากในโหราศาสตร์ภาระตะมีดาวนักษัตรเพียง 27 กลุ่มเท่านั้น จึงทำให้มีการแทรกกลุ่มดาวชื่อ "อภิชิต" ระหว่างอุตราษาฒและศรวณะเพื่อให้ครบตามจำนวน
หมายเหตุ.
<templatestyles src="Reflist/styles.css" />
เมดิสันสแควร์

เมดิสันสแควร์  ตั้งอยู่ถนนที่ 5 และถนนบรอดเวย์ที่ 23 ในเขตเกาะแมนฮัสตัน นครนิวยอร์ก สหรัฐอเมริกา ลานแห่งนี้ถูกตั้งชื่อตาม เจมส์ เมดิสัน ประธานาธิบดีคนที่ 4 แห่งสหรัฐอเมริกา ซึ่งเป็นผู้มีส่วนร่างรัฐธรรมนูญแห่งสหรัฐอเมริกา
เมดิสันสแควร์ เป็นสวนสาธารณะซึ่งมีเนื้อที่ 6.2 เอเคอร์ และตั้งอยู่ทางตะวันออกของถนนเมดิสัน แต่ลานแห่งนี้เป็นที่รู้จักกันอย่างดีในชื่อ เมดิสันสแควร์การ์เดน ซึ่งเป็นสนามกีฬาในร่มที่ตั้งอยู่ทางตะวันออกเฉียงเหนือของลานเมดิสันสแควร์ บริเวณรอบๆ เมดิสันสแควร์ยังมีอาคารที่มีชื่อเสียง ได้แก่ 3
นกเอี้ยงหัวสีทอง

"ความหมายอื่น ดูที่: สาลิกาลิ้นทอง"
นกเอี้ยงหัวสีทอง หรือ นกสาลิกาลิ้นทอง (ชื่อวิทยาศาสตร์: "Ampeliceps coronatus") เป็นนกชนิดหนึ่ง ในวงศ์นกเอี้ยงและนกกิ้งโครง (Sturnidae) จัดเป็นเพียงชนิดเดียวเท่านั้นที่อยู่ในสกุล "Ampeliceps"
มีลักษณะทั่วไป คือ ตัวสีดำ มีแถบสีเหลืองที่ขอบปีกค่อนไปทางปลายปีก หนังรอบดวงตาสีเหลือง ตัวผู้ที่โคนปากด้านบนกระหม่อมไปจรดท้ายทอยสีเหลือง คอสีเหลืองไปจรดใต้ตา ตัวเมียโคนปากด้านบนจรอกระหม่อมสีเหลือง คอมีแถบสีเหลืองเล็ก ๆ มีความยาวประมาณ 22-24 เซนติเมตร
เป็นนกที่พบได้ในป่าดิบ, ป่าโปร่ง และพบได้จนถึงพื้นที่ ๆ ที่สูงจากระดับน้ำทะเล 800 เมตร พบได้ทั่วไปในทวีปเอเชียจนถึงบริติชอินเดียนโอเชียนเทร์ริทอรี ในมหาสมุทรอินเดีย ในประเทศไทยจะพบได้ที่ภาคเหนือตอนบน และผืนป่าภาคตะวันตก เช่น ทุ่งใหญ่นเรศวร ส่วนภูมิภาคอื่น พบได้บางพื้นที่ จัดเป็นนกที่ไม่พบบ่อยมากนัก
มีสถานะเป็นสัตว์ป่าคุ้มครองในประเทศไทย
สมาชิกสภาผู้แทนราษฎรจังหวัดเพชรบูรณ์

จังหวัดเพชรบูรณ์ มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเพชรบูรณ์มีสมาชิกสภาผู้แทนราษฎรคนแรก คือ ขุนอินทรภักดี (ทองอิน ทองมาก)
      พรรคประชาธิปัตย์ → พรรคประชาชน (พ.ศ. 2490)
      พรรคเสรีมนังคศิลา
      พรรคชาตินิยม
      พรรคเสรีมนังคศิลา → พรรคชาติสังคม
      พรรคสหประชาไทย 
      พรรคธรรมสังคม
      พรรคเกษตรสังคม
      พรรคประชาธิปัตย์
      พรรคกิจสังคม
      พรรคกิจสังคม
      พรรคเกษตรสังคม
      พรรคเสรีธรรม (พ.ศ. 2522)
      พรรคชาติไทย
      พรรคก้าวหน้า
      พรรคชาติประชาธิปไตย
      พรรคราษฎร (พ.ศ. 2529)
      พรรคกิจประชาคม (2529) → พรรคเอกภาพ (2531) 
      พรรคชาติไทย
      พรรคประชาธิปัตย์
      พรรครวมไทย (2529) → พรรคเอกภาพ (2531)
      พรรคพลังธรรม 
      พรรคสามัคคีธรรม
      พรรคชาติพัฒนา (พ.ศ. 2535)
      พรรคเสรีธรรม (พ.ศ. 2535)
      พรรคความหวังใหม่
      พรรคชาติพัฒนา (พ.ศ. 2535)
      พรรคนำไทย
      พรรคพลังธรรม 
      พรรคความหวังใหม่
      พรรคชาติไทย
      พรรคประชาธิปัตย์
      พรรคกิจสังคม
      พรรคไทยรักไทย
      พรรคความหวังใหม่ → พรรคไทยรักไทย
      พรรคประชาธิปัตย์
      พรรคพลังประชาชน → พรรคเพื่อไทย
      พรรคชาติไทย → พรรคชาติไทยพัฒนา 
      พรรคประชาธิปัตย์
      พรรคเพื่อไทย 
      พรรคประชาธิปัตย์
      พรรคพลังประชารัฐ
อมรรัตน์ แก้วไพฑูรย์

อมรรัตน์ แก้วไพฑูรย์ (23 มิถุนายน พ.ศ. 2487 –) เป็นนักยิงธนูหญิงชาวไทย ผู้ซึ่งเข้าแข่งขันในโอลิมปิกฤดูร้อน 1976 ที่มอนทรีออล ในประเภทบุคคล ที่ซึ่งเธอได้อันดับที่ 18 ด้วยคะแนน 2,282 คะแนน นอกจากนี้ เธอยังมีผลงานในการแข่งขันซีเกมส์หลายสมัย ที่ซึ่งเธอได้รับเหรียญรางวัลในซีเกมส์ 1977, 1979 และ 1981
วิษุวัต ธีรภาพไพสิฐ

วิษุวัต ธีรภาพไพสิฐ เจ้าของฉายา หนูเพชร (พ.ศ. 2514 –) เป็นทั้งนักหมากรุกสากล, หมากรุกไทย และหมากรุกญี่ปุ่นชาวไทย ซึ่งทางสมาพันธ์หมากรุกโลกได้จัดให้เขาเป็นนักหมากรุกสากลอันดับ 1 ของประเทศ ผู้ครองตำแหน่งแชมป์ประเทศไทยใน พ.ศ. 2550, 2551, 2552, 2553 และ 2554 รวมถึงเป็นแชมป์สนามหลวง 1 สมัย และเป็นนักหมากรุกที่สามารถเข้าสู่รอบชิงชนะเลิศในรายการสุดยอดเซียนมหกรรมหมากรุกไทย ตลอดจนเป็นนักหมากรุกระดับฟีเดมาสเตอร์เรตติงตัวแทนทีมชาติไทยเข้าแข่งขันหมากรุกสากลเอเชียนอินดอร์เกมส์ ครั้งที่ 3 โดยได้รับการฝึกสอนจากดราเซ็น เซอร์เม็ค ซึ่งเป็นนักกีฬาทีมชาติสโลวีเนียสายเลือดโครเอเชีย
วิษุวัต เป็นตัวแทนทีมชาติไทยเข้าแข่งขันโอลิมปิกหมากรุกสากลครั้งที่ 35, 36 และ 37 รวมถึงเป็นตัวแทนประเทศไทยเข้าแข่งขันหมากรุกญี่ปุ่น ที่ประเทศญี่ปุ่น ในปี พ.ศ. 2551
ประวัติ.
วิษุวัต ธีรภาพไพสิฐ เคยเข้าแข่งขันในรายการหมากรุกที่สำคัญหลายรายการ โดยเขาได้เป็นแชมป์กีฬามหาวิทยาลัย รวมถึงเข้าแข่งขันรายการ ทีเอสดีไทยแลนด์โอเพ่น 2005 ซึ่งได้รองชนะเลิศอันดับ 2 ในรุ่นโอเพ่น และเคยเข้าแข่งขันรายการหมากรุกสากลชิงแชมป์ประเทศไทย 2009 โดยได้ตำแหน่งรองแชมป์ ของประเภทประชาชนทั่วไป
วันที่ 16 เมษายน พ.ศ. 2553 วิษุวัตเข้าแข่งขันรายการไทยแลนด์โอเพ่น 2010 โดยเป็นฝ่ายแพ้ต่อมารัท ดซูเมฟ นักหมากรุกชาวอุซเบกิสถานในรอบที่ 5
อามะ (จังหวัดไอจิ)

อามะ  เป็นนครในจังหวัดไอจิ ประเทศญี่ปุ่น จัดตั้งขึ้นเมื่อเดือนมีนาคม ค.ศ. 2010 จากการยุบรวมเมืองชิปโป เมืองมิวะ และเมืองจิโมกูจิในอำเภออามะ และตั้งขึ้นเป็นนครอามะ มีจำนวนประชากร ณ วันที่ 1 มีนาคม ค.ศ. 2023 ประมาณ 85,806 คน
ภูมิศาสตร์.
นครอามะตั้งอยู่ทางตะวันตกสุดของจังหวัดไอจิ บนที่ราบโนบิใจกลางประเทศ นครนี้มีระดับความสูงเท่ากับหรืออยู่ต่ำกว่าระดับน้ำทะเล และตั้งอยู่ห่างจากใจกลางนครนาโงยาเพียง 15 นาทีโดยรถยนต์หรือรถไฟ
ภูมิอากาศ.
นครอามะมีสภาพภูมิอากาศที่มีฤดูร้อนร้อนชื้น และฤดูหนาวค่อนข้างอบอุ่น (จำแนกตามสภาพภูมิอากาศแบบเคิปเปินว่าเป็นแบบ "Cfa") อุณหภูมิเฉลี่ยทั้งปีอยู่ที่ 15.7°C ปริมาณน้ำฝนเฉลี่ยต่อปีอยู่ที่ 1,699 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดอยู่ในเดือนสิงหาคมประมาณ 28.0°C และต่ำสุดในเดือนมกราคมประมาณ 4.4°C
ประชากรศาสตร์.
ตามข้อมูลสำมะโนประชากรของประเทศญี่ปุ่น จำนวนประชากรของเมืองอามะได้เพิ่มขึ้นอย่างรวดเร็วตลอดช่วง 50 ปีที่ผ่านมา
นกเขาชวา

นกเขาชวา หรือ นกเขาเล็ก หรือ นกเขาแขก (ชื่อวิทยาศาสตร์: "Geopelia striata" - เป็นภาษาละติน แปลว่า "รอยไถ" หรือ "ลาย" มีความหมายว่า "นกเขาที่มีลาย") เป็นนกขนาดเล็กชนิดหนึ่ง ในวงศ์นกพิราบและนกเขา (Columbidae)
นกเขาชวามีรูปร่างเหมือนกับนกชนิดอื่น ๆ ในวงศ์เดียวกันนี้ทั่วไป มีขนปกคลุมตัวสีน้ำตาลหัวสีเทา หรือมีสีที่หัวเป็นสีน้ำเงิน ด้านข้างคอมีแถบสีดำสลับกับแถบขาวเป็นลายตามขวาง ด้านหลังสีเข้มมีขีดขวาง คล้ายกับลายของม้าลายในต่างประเทศ อันเป็นที่มาของชื่อสามัญในภาษาอังกฤษ (zebra dove) ด้านท้องสีจาง ใต้ลำตัวเป็นสีขาวมีขีดขวางเล็ก ขอบท้ายของขนหางสีขาว ขนาดเมื่อโตเต็มที่ไม่เกิน 8-9 นิ้ว
นกเขาชวามีพฤติกรรมชอบอาศัยอยู่ตามป่าโปร่ง ป่าละเมาะ ชายทุ่ง และบริเวณที่ทำการเพาะปลูก ชอบอยู่กันเป็นคู่หรือลำพังเพียงตัวเดียว แต่ไม่ชอบหากินอยู่เป็นฝูงใหญ่ มักร้องบ่อย ๆ ในเวลาเช้าและเวลาเย็น มีถิ่นกระจายพันธุ์ในภาคใต้ตอนล่างของประเทศไทย จนถึงมาเลเซีย, อินโดนีเซีย และฟิลิปปินส์
นกตัวผู้จะมีลักษณะทั่วไปใหญ่กว่าตัวเมียเล็กน้อย หัวใหญ่ค่อนข้างยาว มีสีขาวที่หน้าผากสีขาวมากยาวถึงกลางหัว ขณะที่ตัวเมียหัวกลมเล็กและสีขาวที่ส่วนหัวจะไม่ยาวเท่า และมีรายละเอียดต่างกันเล็กน้อย เช่น หางที่ตัวเมียจะยกแอ่นกว่าตัวผู้ และเกล็ดที่ข้อเท้าจะละเอียดเล็กกว่าตัวผู้
นกเขาชวาเป็นนกที่ไม่เกรงกลัวมนุษย์ ซ้ำยังมีเสียงร้องที่ไพเราะ จึงเป็นที่นิยมอย่างยิ่งในการเลี้ยงเป็นสัตว์เลี้ยงสำหรับฟังเสียง จนกลายเป็นวัฒนธรรมในคาบสมุทรมลายู โดยเชื่อว่ามีมาจากเกาะชวา มีการจัดแข่งขันประกวด การเพาะขยายพันธุ์ ก่อตั้งเป็นชมรมหรือสมาคมต่าง ๆ ซึ่งในตัวที่มีเสียงร้องไพเราะอาจมีราคาสูงถึงหลักล้านบาท ตลอดจนแตกแขนงกลายเป็นอาชีพอื่น ๆ ต่อด้วย เช่น ประดิษฐ์กรงนกขาย 
นกเขาชวาในปัจจุบันกลายเป็นนกประจำถิ่นในพื้นที่ภาคกลางของประเทศไทย จากการที่ถูกนำเข้ามาในฐานสัตว์เลี้ยง และไม่จัดว่าเป็นสัตว์ป่าสงวนหรือสัตว์ป่าคุ้มครองแต่ประการใด
โรคหมอทำ

โรคหมอทำ  เป็นภาวะแทรกซ้อนหรือผลข้างเคียงที่เกิดจากการรักษาหรือคำแนะนำทางการแพทย์จากผู้ใหบริการทางสาธารณสุข ทั้งแพทย์ ทันตแพทย์ พยาบาล นักจิตวิทยา เภสัชกร และบุคลากรอื่นๆ ที่เกี่ยวข้อง ทั้งนี้ไม่สำคัญว่าจะเป็นผลที่เกิดจากการแพทย์แผนปัจจุบันเพียงอย่างเดียว การแพทย์ทางเลือกก็มีผลทำให้เกิดโรคหมอทำได้เช่นกัน
ภาวะที่ถูกจัดให้เป็นโรคหมอทำบางอย่างก็มีความชัดเจน เช่นภาวะแทรกซ้อนจากการผ่าตัด หรืออาจเห็นได้ไม่ชัดเท่าและจำเป็นต้องได้รับการตรวจเพิ่มเติมจึงจะพิสูจน์ทราบได้เช่นปฏิสัมพันธ์ที่ซับซ้อนของยาหลายๆ ชนิด
สาเหตุของการเกิดภาวะที่ถูกจัดให้เป็นโรคหมอทำ เช่น ความบังเอิญ ความผิดพลาดทางการแพทย์ การละทิ้งการปฏิบัติหน้าที่ การออกแบบอุปกรณ์ที่ไม่ได้รับการตรวจสอบ ความเครียด ฯลฯ
หม่อมบัวเขียว ณ เชียงใหม่

"ระวังสับสนกับ หม่อมบัวเขียว ในพระเจ้าอินทวิชยานนท์"
หม่อมบัวเขียว ณ เชียงใหม่ (พ.ศ. 2407—2476) เป็นหม่อมในพลตรี เจ้าแก้วนวรัฐ เจ้าผู้ครองนครเชียงใหม่ 
ประวัติ.
หม่อมบัวเขียว เกิดในราวปี พ.ศ. 2407 พื้นเพมีนิวาสสถานเดิมอยู่หน้าวัดเชียงมั่น ในตัวเมืองเชียงใหม่ ต่อมาพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 ได้มาพบเมื่อครั้งงานทำบุญขึ้นปีใหม่ จึงได้มาสู่ขอให้เป็นหม่อมในเจ้าแก้วนวรัฐ โดยเป็นภริยารองจากเจ้าจามรีวงศ์ ทั้งนี้เจ้าแก้วนวรัฐกับหม่อมบัวเขียวมีโอรส-ธิดา 3 คน ได้แก่ 
หม่อมบัวเขียว ณ เชียงใหม่ ถึงแก่กรรมในปี พ.ศ. 2476
นกเขาพม่า

นกเขาพม่า (ชื่อวิทยาศาสตร์: "Streptopelia orientalis") เป็นกที่อยู่ในวงศ์นกพิราบและนกเขา (Columbidae)
มีลักษณะคล้ายกับนกเขาใหญ่ ("S. chinensis") ต่างกันตรงที่มีแถบสีดำข้างคอแบ่งเป็นสองแถบไม่ต่อเนื่องกัน และในแถบเป็นลายขีดขาวไม่เป็นจุดอย่างนกเขาใหญ่ และมีขนาดตัวที่ใหญ่กว่ามากและหางสั้นกว่า (31–33 เซนติเมตร) อีกทั้งสีตามลำตัวก็คล้ำกว่า
อาศัยอยู่ตามป่าเต็งรัง, ป่าดงดิบแล้ง, ป่าที่เพิ่งฟื้นฟู, ป่าละเมาะ หรือพื้นที่เกษตรกรรม และพบได้กระทั่งที่สูงจากระดับน้ำทะเลกว่า 2,000 เมตร บางครั้งพบเป็นฝูงใหญ่มาก มักหากินตามพื้นดิน อาหารคือ เมล็ดพืชและธัญพืช รวมทั้งเยื่อไผ่ มีฤดูผสมพันธุ์เดือนพฤษภาคม–กรกฎาคม ทำรังตามต้นไม้หรือกิ่งไผ่ ด้วยกิ่งไม้ขัดกันอย่างง่าย ๆ สูงจากพื้นดินประมาณ 1.5–3.6 เมตร วางไข่ครั้งละ 2 ฟอง เปลือกไข่มีสีขาว เป็นนกที่ตัวใหญ่ แต่ปราดเปรียว และบินได้เร็วและแข็งแรง แม้จะอยู่เป็นฝูง แต่เวลาตกใจจะบินแตกไปเป็นคู่ ๆ 
พบกระจายพันธุ์อย่างกว้างขวางในซีกโลกทางเหนือและเอเชียตะวันออก ในประเทศไทยถือเป็นนกประจำถิ่นที่พบได้น้อย มีบางส่วนเป็นนกอพยพช่วงนอกฤดูผสมพันธุ์ จัดเป็นสัตว์ป่าคุ้มครองในประเทศไทย และถือเป็นนกประจำนครฮิรากาวะ และนครทามะ ในประเทศญี่ปุ่น
ฤดูพายุไต้ฝุ่นแปซิฟิก พ.ศ. 2505

ฤดูพายุไต้ฝุ่นแปซิฟิก พ.ศ. 2505 (ค.ศ. 1962) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2505
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
ฤดูพายุไต้ฝุ่นแปซิฟิก พ.ศ. 2506

ฤดูพายุไต้ฝุ่นแปซิฟิก พ.ศ. 2506 (ค.ศ. 1963) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2506
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
สมาชิกสภาผู้แทนราษฎรจังหวัดหนองคาย

จังหวัดหนองคาย มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดหนองคายมีสมาชิกสภาผู้แทนราษฎรคนแรก คือ ขุนวรสิษฐ์ดรุณเวทย์ (นารถ อินทุสมิต)
      พรรคแนวรัฐธรรมนูญ
      พรรคเสรีมนังคศิลา 
      ไม่สังกัดพรรคการเมือง
      พรรคสหประชาไทย
      ไม่สังกัดพรรคการเมือง
      พรรคพลังใหม่
      พรรคสังคมชาตินิยม
      พรรคชาติไทย
      ไม่สังกัดพรรคการเมือง
      พรรคชาติประชาธิปไตย 
      พรรคชาติไทย
      พรรคประชาธิปัตย์
      พรรครวมไทย
      พรรคปวงชนชาวไทย
      พรรคราษฎร 
      พรรคสามัคคีธรรม
      พรรคความหวังใหม่
      พรรคประชาธิปัตย์
      พรรคเสรีธรรม
      พรรคชาติพัฒนา 
      พรรคไทยรักไทย
      พรรคเสรีธรรม → พรรคไทยรักไทย
      พรรคพลังประชาชน → พรรคเพื่อไทย
      พรรคเพื่อไทย
      พรรคพลังประชารัฐ
นกลุมพูขาว

นกลุมพูขาว หรือ นกกระลุมพูขาว (ชื่อวิทยาศาสตร์: "Ducula bicolor") เป็นนกชนิดหนึ่งในวงศ์นกพิราบและนกเขา (Columbidae)
มีขนาดความยาวลำตัวประมาณ 40 เซนติเมตร ตัวผู้และตัวเมียมีลักษณะคล้ายกัน รูปร่างคล้ายนกชนิดอื่นทั่วไปในวงศ์เดียวกัน ขนบริเวณหัวและลำตัวสีขาว ปลายปีกและขนหางมีสีดำ 
มีพฤติกรรมอาศัยอยู่ตามป่าชายเลนและเกาะกลางทะเล มักหากินอยู่รวมเป็นฝูงประมาณ 15-30 ตัว ยกเว้นในช่วงฤดูผสมพันธุ์จะอยู่เป็นคู่ เป็นนกที่บินได้เก่งและบินเร็ว มีฤดูผสมพันธุ์ในช่วงเดือนกุมภาพันธ์ วางไข่ครั้งละ 1-2 ฟอง กินเมล็ดพืชและผลไม้ เป็นอาหาร
มีถิ่นกระจายพันธุ์ในภูมิภาคเอเชียอาคเนย์ และหมู่เกาะต่าง ๆ ในมหาสมุทรอินเดีย สำหรับในประเทศไทย ถือเป็นนกประถิ่นที่พบได้บ่อยพบบริเวณเกาะทางด้านชายฝั่งทะเลตะวันออก และภาคใต้ฝั่งอันดามัน พบหาได้ยากบนแผ่นดินใหญ่ อาจมีการย้ายถิ่นไปตามแหล่งอาหาร
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
กอพัฒน์ เจริญบรรพชน

กอพัฒน์ "เฮนรี" เจริญบรรพชน (Gorpat Charoenbanpanchon) หรือ จี. เฮนรี เจริญ (Gorpat Henry Charoen) (เกิด พ.ศ. 2516) นายกเทศมนตรีเมืองลาพัลมา ในออเรนจ์เคาน์ตี รัฐแคลิฟอร์เนีย เป็นนักการเมืองชาวอเมริกันเชื้อสายไทยคนแรกที่ชนะการเลือกตั้งการเมืองท้องถิ่นในสหรัฐ และนักการเมืองอเมริกันเชื้อสายเอเชียคนแรกในรอบสิบปี ที่ชนะการเลือกตั้งในเขตนี้ โดยได้รับการเลือกตั้งเป็นสมาชิกสภาเทศบาลเมืองลาพัลมาในปี ค.ศ. 2006 ได้รับเลือกเป็นนายกเทศมนตรีของเมืองในปีถัดมา และดำรงตำแหน่งสมัยที่สองในปี ค.ศ. 2012
กอพัฒน์เกิดที่ประเทศไทย เดินทางไปอาศัยอยู่สหรัฐอเมริกาพร้อมกับครอบครัวตั้งแต่อายุ 5 ปี จบวิศวกรรมอุตสาหกรรมที่มหาวิทยาลัยเซาเทิร์นแคลิฟอร์เนีย และปริญญาโทสาขาธุรกิจการเงินที่มหาวิทยาลัยแคลิฟอร์เนีย เออร์ไวน์ กอพัฒน์สมรสกับภรรยาชื่อ มีมี่ และมีบุตรชายด้วยกันหนึ่งคน
เมื่อเดือนมีนาคม ค.ศ. 2011 กอพัฒน์ได้ประกาศเสนอตัวเป็นตัวแทนพรรครีพับลิกัน ลงสมัครสมาชิกสภาผู้แทนราษฎรสหรัฐ (Assemblyman) ของรัฐแคลิฟอร์เนีย เขต 67 ในการเลือกตั้งเดือนพฤศจิกายน ค.ศ. 2012 แต่ได้ประกาศถอนตัวในเวลาต่อมา เนื่องจากการปรับเขตเลือกตั้งใหม่
ศิริพร แก้วดวงงาม

ศิริพร แก้วดวงงาม ชื่อเล่น ดาว (27 กรกฎาคม พ.ศ. 2537 –) เป็นนักกีฬาวินด์เซิร์ฟหญิงชาวไทย เจ้าของเหรียญทองวินด์เซิร์ฟในโอลิมปิกเยาวชนฤดูร้อน 2010 ที่ประเทศสิงคโปร์ รวมถึงได้รับรางวัลนักกีฬาสมัครเล่นหญิงดีเด่นประจำปี 2553 นอกจากนี้ เธอยังเป็นหนึ่งในนักวินด์เซิร์ฟผู้เข้าแข่งขันรายการภูเก็ตคิงส์คัพวินด์เซิร์ฟแชมเปี้ยนชิป 2012 ที่เตรียมจัดขึ้นในช่วงเดือนธันวาคม พ.ศ. 2555
ประวัติ.
ศิริพร แก้วดวงงาม เข้าแข่งขันวินเซิร์ฟในวินด์เซิร์ฟในโอลิมปิกเยาวชนฤดูร้อน 2010 ประเภทเทคโน 293 โดยเธอขึ้นนำเป็นที่ 1 ได้ตั้งแต่เรซที่ 6 และได้รับเหรียญทองจากการแข่งขันดังกล่าว จากนั้น เธอได้เข้าแข่งขันในรายการกีฬาวินด์เซิร์ฟในเอเชียนบีชเกมส์ 2010 ณ ประเทศโอมาน ที่ซึ่งเธอได้รับรางวัลเหรียญทอง และในเดือนกรกฎาคม พ.ศ. 2554 เธอได้เข้าแข่งขันวินด์เซิร์ฟเยาวชนชิงแชมป์โลก ณ เมืองซาดาร์ ประเทศโครเอเชีย ที่ซึ่งเธอสามารถครองตำแหน่งรองชนะเลิศจากการแข่งขันดังกล่าว รวมทั้งเธอยังได้เข้าแข่งขันซีเกมส์ 2011 ในเดือนพฤศจิกายน พ.ศ. 2555 ที่ประเทศอินโดนีเซีย ซึ่งเธอได้ทำการฝึกซ้อม และประสบปัญหาโดยวินเซิร์ฟของเธอเกิดรอยร้าว อย่างไรก็ตามทางทีมผู้ฝึกสอนจากประเทศไทยได้จัดเตรียมอุปกรณ์อะไหล่ทดแทนที่มสมทบในภายหลัง และจากการแข่งขัน ศิริพรเป็นผู้ชนะเหรียญทองในรุ่นอาร์เอส:เอ็กซ์หญิง รวมถึงในเดือนธันวาคมของปี้เดียวกันนี้ เธอได้เข้าแข่งขันรายการวินด์เซิร์ฟรุ่นอาร์เอส:เอ็กซ์หญิงชิงแชมป์โลก ซึ่งเป็นส่วนหนึ่งของการแข่งขันเรือใบและวินด์เซิร์ฟรายการ เพิร์ธ 2011 ไอเอสเอเอฟเซลลิงเวิลด์แชมเปี้ยนชิพ เพื่อคัด 20 อันดับแรกสู่การแข่งขันโอลิมปิกฤดูร้อน 2012 ที่กรุงลอนดอน ซึ่งเธอได้รับการจัดอันดับประเทศ อยู่ในอันดับที่ 22
อย่างไรก็ตาม เธอได้เข้าแข่งในรายการพัทยาซิตี้เอเชียนวินเซิร์ฟวิงแชมเปี้ยนชิพ 2012 ที่พัทยา ซึ่งในวันที่ 25 มกราคม พ.ศ. 2555 เธออยู่ในอันดับที่ 1 ของเรซที่ 4 และ 5 จากนั้น ในวันที่ 27 เธอยังคงนำเป็นที่ 1 ในเรซที่ 6 ส่วนวันที่ 28 เธอสามารถเข้าเส้นชัยได้เป็นคนแรก และในวันที่ 29 เธอได้ตำแหน่งแชมป์ ในประเภทอาร์เอส:เอ็กซ์เยาวชนหญิง ของรายการดังกล่าว ในเดือนมิถุนายนของปีเดียวกัน เธอเข้าแข่งขันรายการเอเชียนบีชเกมส์ 2010 ที่ไห่หยาง แต่ประสบเหตุจากการถูกเรือแข่งของเกาหลีใต้ซึ่งจอดอยู่ริมหาดถูกคลื่นซัดจนเรือแข่งล้มทับแผ่นหลังข้างซ้ายจนได้รับบาดเจ็บ
ในเดือนกรกฎาคม พ.ศ. 2555 ศิริพรเข้าแข่งขันรายการวินด์เซิร์ฟเยาวชนชิงแชมป์โลก ที่ดับลิน ประเทศไอร์แลนด์ โดยเธอยังคงมีอาการเจ็บหลังจากการแข่งขันรายการก่อน และมีเวลาฝึกซ้อมก่อนแข่งเพียง 2 วัน ซึ่งภายหลังจากการแข่ง 2 เรซ เธออยู่ในอันดับที่ 7 ส่วนในเรซที่ 7 ได้เกิดมีพายุฝนรุนแรงจนทำให้เสาวินเซิร์ฟหักกลางทะเล ส่งผลให้เธอตกลงมาอยู่ในอันดับที่ 10 จากนั้น อาการบาดเจ็บที่แผ่นหลังของเธอได้กำเริบอีกครั้ง โดยในเรซที่ 9 เธอยังคงอยู่ในอันดับที่ 10 และศิริพรยังเข้าแข่งขันวินเซิร์ฟอาร์เอส:เอ็กซ์เยาวชนชิงชนะเลิศแห่งเอเชีย 2012 ที่ประเทศไต้หวัน ในวันที่ 24 ตุลาคมของปีเดียวกันนี้ โดยเธอสามารถขยับจากอันดับที่ 13 มาอยู่ในอันดับที่ 12 ครั้นเมื่อจบเรซที่ 13 ในวันที่ 26 ตุลาคม เธอได้ขยับขึ้นมาอยู่ในอันดับที่ 11
จอร์จผู้เดียวดาย

จอร์จผู้เดียวดาย  เป็นเต่ายักษ์กาลาปากอส ("Chelonoidis nigra") ชนิดย่อย "C. n. abingdoni" ซึ่งพบเฉพาะเกาะพินต้า ซึ่งเป็นเกาะที่เล็กที่สุดในหมู่เกาะกาลาปากอส ในประเทศเอกวาดอร์ ที่ ๆ ซึ่งมีเต่าชนิดนี้อาศัยอยู่เท่านั้น และจอร์จผู้เดียวดายเป็นตัวสุดท้ายที่เชื่อว่ามีอยู่ในโลก
ถิ่นเกิด.
จอร์จผู้เดียวดาย ตายลงเมื่อวันที่ 24 มิถุนายน ค.ศ. 2012 โดยผู้ดูแลมากกว่า 40 ปี พบร่างของมันตายอยู่ในบ่อเลี้ยง โดยคาดว่าเกิดจากสาเหตุธรรมชาติ ซึ่งทางอุทยานฯได้มีความคิดที่จะดองเก็บร่างไว้ และทางรัฐบาลเอกวาดอร์ได้ยกย่องให้มันเป็นมรดกของชาติอีกด้วย โดยยกย่องให้เป็น "สัญลักษณ์การต่อสู้เพื่อปกป้องระบบนิเวศอันบอบบาง อันเป็นหน้าที่ของทุกคน"
ปัจจุบัน ซากของจอร์จผู้เดียวดายถูกเก็บแสดงไว้ที่พิพิธภัณฑ์ประวัติศาสตร์ธรรมชาติวิทยาอเมริกัน มหานครนิวยอร์ก สหรัฐอเมริกา แต่ก็มีข้อตกลงกับทางรัฐบาลเอกวาดอร์ว่าในอนาคตจะทำการส่งคืนร่างของมันมาไว้ที่เอกวาดอร์ ซึ่งเป็นบ้านเกิด
สมาชิกสภาผู้แทนราษฎรจังหวัดสกลนคร

จังหวัดสกลนคร มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสกลนครมีสมาชิกสภาผู้แทนราษฎรคนแรก คือ หลวงวรนิติปรีชา (วรดี พรหมสาขา ณ สกลนคร)
      พรรคสหชีพ
      พรรคประชาธิปัตย์ → พรรคประชาชน (พ.ศ. 2490)
      พรรคแนวรัฐธรรมนูญ
      พรรคเสรีประชาธิปไตย
      พรรคสหภูมิ → พรรคชาติสังคม
      พรรคเศรษฐกร
      พรรคสหประชาไทย 
      ไม่สังกัดพรรคการเมือง
      พรรคกิจสังคม 
      พรรคธรรมสังคม 
      พรรคชาติไทย
      พรรคประชาธิปัตย์
      พรรคประชาธิปัตย์
      พรรคชาติประชาชน
      พรรคเสรีธรรม
      พรรคสยามประชาธิปไตย
      พรรคกิจสังคม 
      พรรคกิจสังคม 
      พรรคประชาธิปัตย์
      พรรคชาติไทย
      พรรคก้าวหน้า → พรรคเอกภาพ
      พรรคกิจประชาคม → พรรคเอกภาพ
      พรรคเอกภาพ
      พรรคความหวังใหม่ 
      พรรคสามัคคีธรรม
      พรรคชาติพัฒนา 
      พรรคกิจสังคม 
      พรรคประชาธิปัตย์
      พรรคชาติพัฒนา 
      พรรคเสรีธรรม
      พรรคความหวังใหม่ 
      พรรคชาติไทย
      พรรคไทยรักไทย
      พรรคความหวังใหม่ → พรรคไทยรักไทย
      พรรคชาติไทย
      พรรคเสรีธรรม → พรรคไทยรักไทย
      พรรคพลังประชาชน → พรรคเพื่อไทย
      พรรคพลังประชาชน → พรรคภูมิใจไทย
      พรรคเพื่อไทย
      พรรคเพื่อไทย 
      พรรคประชาธิปัตย์
      พรรคพลังประชารัฐ
เซี่ยงไฮ้โอเชียนอะควาเรียม

เซี่ยงไฮ้โอเชียนอะควาเรียม  สถานแสดงพันธุ์สัตว์น้ำแห่งหนึ่งที่มีชื่อเสียง ตั้งอยู่ในเมืองเซี่ยงไฮ้ ประเทศจีน จัดเป็นสถานแสดงพันธุ์สัตว์น้ำที่ใหญ่ที่สุดในทวีปเอเชีย มีเนื้อที่กว่า 22,400 ตารางเมตร เปิดให้บริการในปี ค.ศ. 2002
เซี่ยงไฮ้โอเชียนอะควาเรียม ตั้งอยู่ ณ เลขที่ 1388 ถนนลู่เจียเจ่ยริง เขตผู่ตง ประกอบด้วยส่วนที่อยู่บนดิน 5 ชั้น และใต้ดิน 3 ชั้น สร้างโดยทีมงานเดียวกับอันเดอร์วอเตอร์ เวิร์ล, สิงคโปร์ และ นานจิง อันเดอร์วอเตอร์ เวิร์ล มีจุดที่น่าสนใจอยู่ที่อุโมงค์ทางเดินใต้น้ำที่ยาวที่สุดถึง 155 เมตร ที่ประกอบไปด้วยกระจกใสแผ่นใหญ่ยาวตลอดแนวอุโมงค์นั้น มูลค่ากว่า 6.6 ล้านดอลลาร์สหรัฐ
ซึ่งจะแบ่งออกเป็น 9 โซน และได้รวบรวมสัตว์น้ำกว่า 450 ชนิด ภายในจะแสดงให้เห็นถึง กำเนิดแม่น้ำแยงซีเกียงในประเทศจีน, ผืนป่าอะเมซอนในทวีปอเมริกาใต้, น่านน้ำจีน, ป่าโกงกางในประเทศออสเตรเลีย, แม่น้ำในทวีปแอฟริกา และผืนป่าดงดิบในภูมิภาคเอเชียตะวันออกเฉียงใต้, ธารน้ำแข็งในทวีปแอนตาร์ติก โดยมีสัตว์น้ำและสัตว์ชนิดต่าง ๆ ที่น่าใจรวบรวมไว้อยู่ที่นี่ เช่น ปลาฉนากน้ำจืด, แอลลิเกเตอร์จีน, ซาลาแมนเดอร์ยักษ์จีน, ปลาฉลามพอร์ตแจ็คสัน, ตะกอง เป็นต้น
เอเอ็งเพรสเชอร์

เอเอ็งเพรสเชอร์ (; โรมาจิ: "Eien Pusshyā"; : เอเอ็งเพรสเชอร์; #เปลี่ยนทาง) เป็นซิงเกิลลำดับที่ 29 ของเอเคบีโฟร์ตีเอต ออกจำหน่ายวันที่ 5 ธันวาคม พ.ศ. 2555
ข้อมูลเพลง.
ซิงเกิลนี้ในเพลง เอเอ็งเพรสเชอร์ จะร้องโดยผู้ที่ได้รับตำแหน่ง BEST16 ของงานเป่ายิ้งฉุบเลือกเซ็มบัตสึ เอเคบีโฟร์ตีเอต ครั้งที่ 29 และผู้ที่ครอบครองตำแหน่งเซ็นเตอร์ซึ่งเป็นผู้ที่เป็นผู้ชนะของงานเป่ายิ้งฉุบในครั้งนี้ ได้แก่ ฮารูกะ ชิมาซากิ
ซิงเกิลนี้วางจำหน่ายทั้งสิ้น 5 อิดิทชันได้แก่ Type-A, Type-บี, Type-C, Type-D และ Theater Edition โดยใน Type-เอ, Type-บี, Type-C นั้นมีเพลงแรกของ SKE48, NMB48, HKT48 ที่บรรจุอยู่ในซิงเกิลของ AKB48
สมาชิก.
หมายเหตุ : สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้น ๆ
ฉบับซีจีเอ็มโฟร์ตีเอต.
"Eien Pressure - ผูกพันนิรันดร์" เป็นอัลบั้มที่ 1 ของซีจีเอ็มโฟร์ตีเอต ซึ่งทางวงฯ ได้ประกาศสมาชิกเซ็มบัตสึเมื่อวันที่ 21 ตุลาคม พ.ศ. 2564 โดยประกอบด้วยเพลงหลักชื่อเดียวกับอัลบั้มนี้ และเพลงมะลิ (เวอร์ชั่นพิเศษ) รวมถึงเพลงในซิงเกิลที่ 1–3 ของวงอีกด้วย ซึ่งได้มีการเปิดตัวเพลงอย่างเป็นทางการครั้งแรกในการถ่ายทอดสดทางช่องยูทูบเมื่อวันที่ 13 พฤศจิกายน พ.ศ. 2564
สมาชิก.
หมายเหตุ : สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้น ๆ
ฤดูพายุไต้ฝุ่นแปซิฟิก พ.ศ. 2507

ฤดูพายุไต้ฝุ่นแปซิฟิก พ.ศ. 2507 (ค.ศ. 1964) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2507
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
ข้อถกเถียงเรื่องการรับเลือดบริจาคจากผู้ชายที่ร่วมเพศกับผู้ชาย

ข้อถกเถียงเรื่องการรับเลือดบริจาคจากชายรักร่วมเพศ  มีที่มาจากการที่มีการห้ามหรือปฏิเสธการบริจาคโลหิตหรืออวัยวะปลูกถ่ายจากชายรักร่วมเพศหรือผู้ชายที่ร่วมเพศกับผู้ชาย ซึ่งนับรวมถึงผู้ชายที่มีหรือเคยมีเพศสัมพันธ์กับผู้ชาย ไม่ว่าชายคนนั้นจะถือว่าตัวเองเป็นเกย์ รักร่วมสองเพศ หรือกะเทย หรืออื่น ๆ ก็ตาม การปฏิเสธการรับบริจาคเลือดมักเรียกชายกลุ่มนี้รวม ๆ ว่าชายรักร่วมเพศ เดิมกลุ่มนี้ถูกจัดว่าเป็นกลุ่มที่มีความเสี่ยงสูงว่าจะมีการติดเชื้อเอชไอวีหรือเอดส์ส่วนหนึ่งเนื่องจากการระบาดของเอดส์ในระยะแรกนั้นระบาดอยู่ในหมู่ชายรักร่วมเพศ รวมทั้งตับอักเสบบางชนิดด้วย ข้อห้ามเหล่านี้แตกต่างกันไปในแต่ละประเทศ
องค์กรเคลื่อนไหวเพื่อสิทธิของกลุ่มผู้มีความหลากหลายทางเพศหลายองค์กรมองเงื่อนไขเหล่านี้ว่าเป็นผลจากความรังเกียจเพศที่สาม โดยไม่ได้มีเหตุผลทางการแพทย์เพียงพอ องค์กรเหล่านี้ให้เหตุผลว่าเลือดที่ได้รับบริจาคนั้นผ่านการตรวจหาเชื้อโรคอย่างเข้มงวดแล้ว ข้อห้ามนี้จึงไม่มีความจำเป็น เป็นเหตุผลทางอคติมากกว่าที่จะเป็นเหตุผลทางวิทยาศาสตร์ ส่วนฝ่ายผู้เสนอเงื่อนไขนี้กล่าวว่าเงื่อนไขนี้มีขึ้นเนื่องจากความเสี่ยงที่จะเกิดผลลบลวง ประชากรชายที่มีเพศสัมพันธ์กับชายในประเทศที่พัฒนาแล้วจำนวนมากมีความชุกของการติดเชื้อเอชไอวีมากกว่ากลุ่มประชากรอื่น
สถานการณ์ปัจจุบัน.
รายชื่อประเทศและสถานะการปฏิเสธการรับเลือดจากผู้บริจาคกลุ่ม MSM.
รายชื่อต่อไปนี้แสดงประเทศที่มีข้อห้ามว่าด้วยผู้บริจาคเลือด มาตรฐานนานาชาติส่วนใหญ่กำหนดให้ต้องมีการถามประวัติทางเพศสัมพันธ์กับผู้ต้องการบริจาคโดยตรง และปฏิเสธการรับบริจาคจากผู้บริจาคที่เป็นชายที่มีเพศสัมพันธ์กับชาย แต่ระยะเวลาของการปฏิเสธนั้นแตกต่างกันไป
โทโอนิปโป

โทโอนิปโป  เป็นบริษัทหนังสือพิมพ์ฉบับท้องถิ่นของจังหวัดอาโอโมริที่ออกโดยบริษัทโทโอนิปโป รวมทั้งเป็นผู้ถือหุ้นรายใหญ่ของอาโอโมริเทเลวิชัน และเป็นผู้ถือหุ้นรายย่อยของอาโอโมริเอฟเอ็มบรอดแคสติง โดยบริษัทจะทำการจัดพิมพ์ในช่วงเย็นและวางแผงในช่วงเช้า ที่ซึ่งมียอดจัดพิมพ์แต่ละครั้งอยู่ที่ประมาณ 250,000 ฉบับ (ข้อมูลจากสำนักตรวจสอบยอดจำหน่ายแห่งประเทศญี่ปุ่น ในเดือนเมษายน ค.ศ. 2010) โดยมีการแข่งขันกับเดลีโทโฮกุในเขตพื้นที่ฮาจิโนเฮะ แต่จะแข่งขันกับเดลีโทโฮกุไม่มากนักในเขตพื้นที่ฮิโรซากิ ในขณะที่บางครัวเรือนสมัครเป็นสมาชิกรับหนังสือพิมพ์มุตสึชิมโป
วันที่ 5 มิถุนายน ค.ศ. 2011 ได้มีการออก "หนังสือพิมพ์ประถมศึกษาและมัธยมศึกษาตอนต้นรายสัปดาห์" (หนังสือพิมพ์สำหรับเด็ก) ฉบับแรกในเช้าวันอาทิตย์ โดยเป็นรูปแบบหนังสือพิมพ์ 16 หน้าในรูปแบบแท็บลอยด์ และสิ้นสุดลงในวันเสาร์ที่ 11 มิถุนายน เนื่องจากมีการเปลี่ยนมาเป็นชื่อไลฟ์สไตล์ ซึ่งมี 6 หน้าถึง 8 หน้าใหม่ ซึ่งออกในช่วงเย็นของวันจันทร์ อังคาร และพุธ
เว็บไซต์ที่เกี่ยวข้อง.
Web โทโอ.
เว็บไซต์อินเทอร์เน็ต "Web โทโอ" ได้ทำการฉลองโทโอนิปโปครบรอบปีที่ 11 (ค.ศ. 1999) นับจากวันก่อตั้ง โดยจัดขึ้นในวันที่ 11 เดือน 11 เวลา 11:11 น. (ตามเวลามาตรฐานญี่ปุ่น)
สูบคู่กู้โลก

สูบคู่ กู้โลก เป็นภาพยนตร์ไทย ออกฉายวันที่ 8 พฤศจิกายน พ.ศ. 2555 โดยเป็นผลงานภาพยนตร์แนววิทยาศาสตร์ตลกของ สหมงคลฟิล์ม อินเตอร์เนชั่นแนล กำกับโดยนฤบดี เวชกรรม นำแสดงโดย เพ็ชรทาย วงษ์คำเหลา,นาคร ศิลาชัย, อาภา ภาวิไล และภูมิ รังษีธนานนท์
เนื้อเรื่อง.
จะเกิดอะไรขึ้นเมื่อกลุ่มสูบคู่ จ๊อด แฮนด์ลิง (เพ็ชรทาย วงษ์คำเหลา) และ อี๊ด ก้านยาว (นาคร ศิลาชัย) คู่เกรียนตัวป่วน เจ้าของอู่ซ่อมรถมอเตอร์ไซค์ชอปเปอร์ 
ซึ่งกำลังถูกตามล่าจากเจ้าหนี้ ทั้งคู่จึงต้องคิดวิธีหาเงินชดใช้หนีสินอันท่วมหัว ส่วนหลานชาย ป๋อง (ภูมิ รังษีธนานนท์) ที่ชอบก่อเรื่อง กลับกลายเป็นชายหนุ่มเรียบร้อย
สุภาพบุรุษตัวพ่อ และกลายเป็นขวัญใจของ เนย (อาภา ภาวิไล) สาวพาณิชย์สุดจี๊ดจึงทำให้จ๊อดกับอี๊ดสงสัยพฤติกรรมของหลานชาย และพยายามสืบหาสาเหตุที่เกิดขึ้นครั้งนี้
เรื่องชักจะวุ่นวายไปกันใหญ่ เมื่อความจริงถูกเปิดเผยว่าป๋องคือมนุษย์ต่างดาวและโลกของเรากำลังจะเกิดภัยพิบัติครั้งใหญ่ ชะตากรรมของชีวิตของมนุษย์โลกจะเป็นเช่นไร 
เมื่อคู่หู จ๊อด-อี๊ด อาสากู้โลกเอง
สถานีรถไฟคามากูระ

สถานีรถไฟคามากูระ  เป็นสถานีรถไฟบนเส้นทางรถไฟสายโยโกซูกะ ตั้งอยู่ที่เมืองคามากูระ จังหวัดคานางาวะ บริหารงานโดยบริษัทรถไฟญี่ปุ่นตะวันออก
สถานีรถไฟคามากูระให้บริการในเส้นทางสายโยโกซูกะ สายโชนัน-ชินจูกุ และเป็นต้นทางของรถไฟฟ้าเอโนชิมะ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มาสค์ไรเดอร์ × มาสค์ไรเดอร์ วิซาร์ด &amp; โฟร์เซ MOVIE ไทเซน อัลติเมตัม

มาสค์ไรเดอร์ x มาสค์ไรเดอร์ วิซาร์ด & โฟร์เซ: มูฟวี่ ไทเซน อัลติเมตัม  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี โดยได้นำซีรีส์ มาสค์ไรเดอร์โฟร์เซและมาสค์ไรเดอร์วิซเซิร์ดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 8 ธันวาคม ค.ศ. 2012
ตัวละคร.
อคูไมเซอร์.
คาแร็คเตอร์ตัวร้าย ปีศาจทั้งสาม นำมาจากฟิกเกอร์ SIC ที่ผลิตโดยบริษัทบันได (ของเล่นจำหน่ายเดือน ธันวาคม ค.ศ. 2005) ซึ่งดัดแปลงหน้าตาให้ดุดันเป็นปีศาจมากขึ้น โดยนำต้นแบบมาจากทีวีซีรีส์ อคูไมเซอร์ 3 ปีค.ศ. 1975 ซึ่งออกแบบโดย โชตะโร อิชิโนะโมะริ เช่นเดียวกัน
อนิรุทธ์ กอมะ

อนิรุทธ์ กอมะ หรือที่นิยมเรียกและรู้จักกันดีในชื่อ ครูฮิม เป็นอดีตนักฟุตบอลเยาวชนทีมชาติไทยตำแหน่งกองกลาง และเป็นอดีตหัวหน้าผู้ฝึกสอนทีมสโมสรฟุตบอลสตูล อ.อนิรุทธ์ เคยได้รับฉายาว่า ไอ้หนูโคตรทรหด จากนักข่าวสยามกีฬาในขณะร่วมทีมเยาวชนทีมชาติไทย ที่ประเทศจีน เนื่องจากทำการฝึกซ้อมกับทีมขณะทำการถือศีลอดในเดือนรอมดอนอย่างแข็งกล้า จนเป็นที่ชื่มชมของบรรดานักข่าว ผู้ฝึกสอนและเพื่อนร่วมทีม นอกจากนั้นท่านยังเป็นนักเตะมุสลิมหนึ่งเดียวจากภาคใต้ในทีมชุดนั้นอีกด้วย ท่านเคยทำหน้าที่เป็นคูรที่โรงเรียนสตูลวิทยา และเป็นผู้ฝึกสอนฟุตบอลเยาวชนของโรงเรียนและของจังหวัดสตูล ปัจจุบันได้ลาออกจากราชการและเป็นข้าราชการบำนาญ
ประวัติ.
อนิรุทธ์ถือกำเนิดที่ตำบลสะเตง อำเภอเมือง จังหวัดยะลาในครอบครัวระดับกลางในชุมชนตลาดเก่าซึ่งทำอาชีพค้าขาย สืบเชื้อสายมาจากชาวมลายูและชาวจีน ฝ่ายพ่อเป็นคนมลายูดั้งเดิมส่วนฝ่ายแม่เป็นคนเชื้อสายจีนที่อาศัยอยู่ในชุมชนตลาดเก่า อนิรุทธ์มีพี่น้องด้วยกัน ๙ คนซึ่งเติบโตมาในครอบครัวที่ให้ความสำคัญกับศาสนามากพอสมควร และพี่น้องผู้ชายส่วนใหญ่มีความชอบในกีฬาฟุตบอลกันทุกคน
ตระกูล กอมะ จากการเล่าสืบต่อกันมา มีที่มาจากผู้อาวุโสท่านหนึ่งที่เป็นที่เลื่อมใสของชาวบ้านในขณะนั้น ซึ่งชาวบ้านมักจะเรียกว่า "โต๊ะกรามัต" หรือ Datuk Keramat คำว่า กรามัตหรือ keramat มีที่มาจากภาษาอาหรับจากคำว่า การอมะ (Arabic:كرامة; English: karamat, keramat) ซึ่งหมายถึง ประเสริฐ วิเศษ ความมีศักดิ์ศรี ผู้คนในสมัยนั้นจึงใช้คำว่า กรามัต เรียกผู้ที่เป็นที่เลื่อมใสของชาวบ้านในความหมายว่า ผู้ประเสริฐ ผู้วิเศษ ผู้ประเสริฐด้วยความรู้ ผู้ที่ได้รับเกียตริ ผู้ที่เป็นที่ยอมรับ ผู้มีศักดิ์ศรีในสังคม ต่อมาเมื่อรัฐบาลไทยได้กำหนดให้มีการใช้นามสกุลขึ้น ผู้คนในชนบทซึ่งไม่เคยมีประสบการณ์การใช้นามสกุลมาก่อนก็ไม่รู้จะใช้นามสกุลอะไร ผู้อาวุโสท่านนี้จึงได้รับการลงทะเบียนจากทางราชการไทยผู้ซึ่งไม่สันทัดในภาษามลายูและอาหรับ ด้วยกับคำว่า กอมะ ซึ่งเพื้ยนมาจาก การอมะ ในภาษาอาหรับ
ในฐานะนักฟุตบอล.
อนิรุทธ์ เข้าแข่งฟุตบอลให้กับทีมจังหวัดต่างๆ มานับไม่ถ้วน เคยเข้าร่วมการแข่งขันฟุตบอลกีฬาแห่งชาติหลายหน ติดทีมเยาชนทีมชาติไทยชุดไปทำการแข่งขันที่ประเทศจีนนอกจากนั้น สื่อสำนักสยามกีฬาว่าเป็น ไอ้หนูโคตรทรหด ของทีม
ในฐานะผู้ฝึกสอน.
ประมาณก่อนปี พ.ศ. 2532 อนิรุทธ์ได้ย้ายมาประจำการเป็นอาจารย์ที่โรงเรียนสตูลวิทยา และได้เข้ามาเป็นส่วนหนึ่งของทีมฟุตบอลจังหวัดสตูลในฐานะผู้ฝึกสอนและนักเตะในการแข่งขันกีฬาแห่งชาติรอบคัดเลือก ที่จ.ตรัง ในขณะนั้นมี คุณดาเหลน เจ๊ะเล็ม เป็นผู้ใหญ่ในวงการฟุตบอลสตูลที่ให้การสนับสนับอย่างเต็มความสามารถ อนิรุทธ์ กอมะซึ่งขณะนั้นเป็นอดีตนักฟุตบอลเยาวชนทีมชาติไทยได้ทำการเตรียมทีมอย่างหนักและวางตัวผู้เล่นอย่างรอบคอบ จนในที่สุดก็สามารถเอาชนะทีมยักษ์ใหญ่เจ้าภาพและเป็นตัวแทนเขตได้สำเร็จ อย่างไรก็ตามหลังการแข่งขัน ทีมฟุตบอลจ.สตูลถูกประท้วงจากฝ่ายจัดฐานละเมิดกฎระเบียบการแข่งขันฯ นั่นคือการยื่นประท้วงว่าจังหวัดสตูลนำผู้เล่นทีมชาติ (อนิรุทธ์ กอมะ) มาทำการแข่งขันด้วยซึ่งถือว่าผิดกฎกติกา
ผลงานหลักคือการคุมทีมเยาวชน ทีมจังหวัด และทีมสโมสรสตูลยูไนเต็ด
ดิก วุล์ฟ

ริชาร์ด แอนโทนี "ดิก" วุล์ฟ  เป็นผู้อำนวยการสร้าง นักเขียน และนักเขียนบทภาพยนตร์ มีชื่อเสียงกับภาพยนตร์ซีรีส์ชุดอาชญากรรม เรื่อง "ไมแอมีไวซ์" (1984–1989) และในฐานะผู้สร้างภาพยนตร์ซีรีส์ "ลอว์แอนด์ออร์เดอร์" ที่มีการสร้างอย่างต่อเนื่องตั้งแต่ปี 1990 ถึง 2010 และยังมีการสร้างภาคต่อเนื่อง (spinoff) อยู่ในปัจจุบัน จากผลงานของเขา วุล์ฟได้รับรางวัลมากมาย ทั้งรางวัลเอมมี และได้รับการจารึกชื่อในฮอลลีวูดวอล์กออฟเฟม ในปี 2007